Ponedjeljak 11. 5. 2020.

HRVATSKI JEZIK

Danas ćemo nastaviti s opisivanjem lika. Ovaj put u RB na stranicama 126 i 127.

TJELESNO ZDRAVSTVENA KULTURA

Vježbaj uz Treći: Pripazi za koji sport radiš pripremne vježbe. Izađi van, dobro se rastrči. Uzmi loptu. Stani nasuprot zida gdje u blizini nema prozora. Bacaj loptu u zid jednom rukom. Odbijenu loptu uhvati objim rukama. Pokušaj loptu što više puta uzastopno baciti i uhvatiti a da ti ne padne a zatim povećaj udaljenost od zida.

MATEMATIKA

Ponovi višekratnike brojeva koje smo do sad učili. Zamoli nekog u obitelji da te usmeno ispita množenje i dijeljenje brojevima 4, 6 i 7.

Riješi zadatke u zbirci zadataka ne 133. stranici. Zadaću mi pošalji.

SAT RAZREDNIKA

Ovaj tjedan zadatak je da u sklopu zaštite okoliša i ti nešto učiniš za prirodu. Znamo da su biljke jako važne za očuvanje čistog zraka. Pomogni odraslima u uređenju dvorišta, cvjetnjaka, vrta… Zasadi biljku!

Utorak 12. 5. 2020.

TJELESNO ZDRAVSTVENA KULTUA

Vježbaj uz Treći. Stavi ispred sebe neki niži premet npr. loptu ili neku drugu igračku. Sunožno je preskači naprijed – natrag. Kad to dobro uvježbaš preskači je jednonožno.

HRVATSKI JEZIK

Otvori čitanku na 123. stranici. Pročitaj pjesmu „Ljube se“ nekoliko puta

U bilježnicu zapiši: ime pjesnikinje, naslov, književnu vrstu, ispiši sve rime a zatim odgovori na pitanja ispod pjesme.

MATEMATIKA

Izračunaj: 2 **.** 8 = 6 **.** 8 = 4**.** 8 = 7 **.** 8 =

Ako to znaš neće ti biti teško naučiti množiti broj 8 jer su samo 2 nova zadatka. Prepiši u bilježnicu:

 Množenje broja 8. Dijeljenje brojem 8

1 **.** 8 = 8 jer je 8 : 8 = 1

2 **.** 8 =16 jer je 16 : 8 = 2

3 **.** 8 =24 jer je 24 : 8 = 3

4 **.** 8 =32 jer je 32 : 8 = 4

5 **.** 8 =40 jer je 40 : 8 = 5

6 **:** 8 =48 jer je 48 : 8 = 6

7 **.** 8 =56 jer je 56 : 8 = 7

8 **.** 8 =64 jer je 64 : 8 = 8

9 **.** 8 = 72 jer je 72 : 8 = 9

10 **.** 8 =80 jer je 80 : 8 =10

Višekratnici broja 8 su: 8, 16, 24, 32, 40, 48, 56, 64, 72, 80

Osmina broja 32 je 4 a osmina broja 72 je 9

U udžbeniku riješi 98. i 99. stranicu

<https://view.genial.ly/5eafbda84655ba0d31b21612/learning-experience-challenges-mnozenje-i-dijeljenje-brojem-8-2-razred>

PRIRODA I DRUŠTVO

Ponovi kakve vode mogu biti u prirodi, što su vode tekućice i što svaka voda tekućica ima. U bilježnicu zapiši:

 Vode stajaćice

Vode stajaćice su vode koje ne teku. One su: lokve, bare, močvare i jezera.

Lokve su najmanje vode stajaćice, nastaju u manjim udubljenjima u tlu nakon obilne kiše, pojavom Sunca one brzo isuše

Bare su veće vode stajaćice. One često isuše nakon dužeg sušnog razdoblja.

Močvare su velike vode stajaćice. One su toliko duboke da ih ne možeš prehodati a toliko plitke da ih ne možeš preplivati. Močvare ne isušuju.

Jezera su vode stajaćice koje najčešće nastaju na izvoru vode u većim udubljenjima zemlje. Mnoga jezera su umjetna – nastala radom ljudi. U našem širem zavičaju sva jezera su umjetna ( Trakošćansko, Ormoško, Varaždinsko… )

U vodama stajaćicama i tekućicama i oko njih žive mnoge biljne i životinjske vrste. Voda u njima je slatka, u nekim jezerima voda može biti i slana

U moru je slana voda. Naše more se zove Jadransko more. U moru i oko njega žive različite biljke i životinje

Dobro nauči sve o vodama stajaćicama. U udžbeniku pročitaj 38. i 39. i dobro prouči stranicu sliku

<https://www.youtube.com/watch?v=8Bt2Nk8LxDQ>

<https://www.youtube.com/watch?v=qMuyVjrOZsw>

<https://view.genial.ly/5e95f81a27cb3a0e10787237/game-vode-u-zavicaju-2-razred>

Srijeda 13. 5. 2020.

HRVATSKI JEZIK

Pročitaj ponovo pjesmu Ljube se. U radnoj bilježnici riješi zadatke na 120. i 121' stranici.

MATEMATIKA

Ponovi višekratnike brojeva: 2, 3, 4, 5, 6, 7, 8 i 10. Vježbaj množenje i dijeljenje tih brojeva „ napreskokce“. Umnoške i količnike trebaš odrediti najbrže što možeš, kao da u školi pišeš diktat.

U zbirci zadataka riješi 134. i 135. stranicu.

GLAZBENA KULTURA

Otvori Razigrane zvuke na 56 stranici. Pročitaj nekoliko puta tekst pjesme Vučja želja. Pusti CD i nauči je pjevati. Sigurno će ti se svidjeti.

Sljedeći zadatak ćeš mi poslati kad ga riješiš .

Odslušaj skladbu Arama Hačaturijana: Ples sa sabljama a zatim zapiši:

Skladatelj:

Skladba:

 Izvođač:

Ugođaj:

Tempo:

Odgovori na pitanja u udžbeniku

<https://www.youtube.com/watch?v=QYf_K8Rhr7Y>

<https://www.youtube.com/watch?v=QYf_K8Rhr7Y>

<https://www.youtube.com/watch?v=kyBnByXq93k>

DOP matematika:

Riješi 130. stranicu u zbirci zadataka

Četvrtak, 14. 5. 2020.

TJELESNO ZDRAVSTVENA KULTURA

Vježbaj uz Treći. Danas vježbaj najprije preskakanje vijače u mjestu – sunožno i jednonožno, a zatim i u kretanju.

HRVATSKI JEZIK

 Otvori čitanku na 122. stanici. Pjesmicu „ Zaljubljeni tramvaj“ pročitaj nekoliko puta.

U bilježnicu zapiši:

N. Zidar – Bogadi

 Zaljubljeni tramvaj

Šaljiva, rimovana pjesma.

Pjesma ima šest kitica. Peta kitica ima tri stiha a sve ostale po dva.

Za zadaću nauči izražajno čitati pjesmu a zatim odgovori na pitanja.

MATEMATIKA

Ostao nam je samo još broj 9. Zapiši u bilježnicu:

 Množenje broja 9. Dijeljenje brojem 9

9 +9 +9 +9 +9 + 9 + 9 + 9 + 9 = 81

 ili kraće 9 **.** 9 = 81

Višekratnici broja 9 su : 9, 18, 27, 36, 45, 54, 63, 72, 81, 90.

Svi višekratnici broja 9 djeljivi su brojem 9.

 9 : 9 = 1 jer je ( dopuni )

18 : 9 = 2

27 : 9 = 3

36 : 9 = 4

45 : 9 = 5

54 : 9 = 6

63 : 9 = 7

72 : 9 = 8

81 : 9 = 9

90 : 9 =10

Riješ zadatke u udžbeniku na 100. i 101. stranici

<https://wordwall.net/hr/embed/9035bab6c6cf423187d0b120a1dcf507?themeId=1&templateId=46>

<https://learningapps.org/view11464299>

DOD matematika

1.Umnožak brojeva 7 i 9 umanji za količnik brojeva 48 i 8.

2. Razlici brojeva78 i 9 dodaj razliku brojeva 13 i 9.

3. Zbroj brojeva46 i 7 uvećaj za količnik brojeva 56 i 8.

4. Količnik brojeva 32 i4 uvećaj za razliku brojeva 84 i 8

5.Umnožak brojeva 6 i 9 umanji za količnik brojeva 63 i 7..

U radu koristi zagrade. Riješene zadatke mi možeš poslati

Petak 15. 5. 2020.

PRIRODA I DRUŠTVO

Ponovi sve što si naučio o vodama stajaćicama i tekućicama.

 Vode u prirodi

 Voda je na Zemlji vrlo važna, ona je**sastavni dio svakog živog organizma** (ljudi, životinja, biljaka) i bez vode bi svi organizmi uginuli. Voda je, dakle, hrana, a istovremeno i stanište (dom) za mnoge žive organizme. Vrlo je važno da vode u prirodi ostanu čiste. Onečišćene vode stajaćice i tekućice ugrožavaju biljke i životinje koje žive u njima i oko njih.

Važno je pridržavati se pravila kako sačuvati čistoću voda. Ovo možeš i ti:

- ne bacaj kruti otpad u vode ili u blizinu voda (jer on može ući u rijeke, jezera, mora, oceane), već na za to predviđena mjesta

- u odvode ne bacaj nikakve vrste ulja

- štedi vodu, zatvaraj slavine

Pogledaj koje biljke i životinje žive u našim vodama

<https://www.slideshare.net/Aida1979/biljke-i-ivotinje-naih-voda>

HRVATSKI JEZIK

Ponovo pročitaj pjesmu Zaljubljeni tramvaj.

Otvori radnu bilježnicu na 122. stranici. U1. zadatku trebaš napisat priču o zaljubljenom tramvaju. U radnoj bilježnici je malo mjesta pa zadaću napiši u bilježnicu. Budi maštovit/ maštovita. Zadaću mi pošalji

LIKOVNA KULTURA

 

Naslikaj leptira. Koristiti možeš bilo koju tehniku i boje ( olovku, flomastere, drvene boje, pastele ili kombinirati više tehnika)

MALI KREATIVCI

 

Pokušaj i ovo. Možeš koristiti bilo kakav papir.

Pošalji mi likovni rad leptira koji ti se najviše sviđa